Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20364

9. FEJEZET - REPÜLŐTÉR ÜZEMI SZOLGÁLATOK, BERENDEZÉSEK ÉS LÉTESÍTMÉNYEK Repülőtéri vészhelyzeti tervezés Általános rész Bevezető megjegyzés. - A repülőtéri vészhelyzeti tervezés azt a folyamatot jelenti, amikor a repülőteret előkészítik a területén, vagy a környezetében bekövetkező vészhelyzetek esetére. A repülőtéri vészhelyzeti terv célkitűzése az, hogy minimálisra csökkentse a vészhelyzet következményeit, elsősorban az emberi élet megóvása és a légi-jármű üzemelés fenntartása érdekében. A repülőtéri vészhelyzeti terv előre kidolgozott együttműködési eljárásokat tartalmaz a különféle repülőtéri egységek (vagy szolgálatok) és azon környező közösségek azon egységeinek vészhelyzetben való ténykedésére, amelyek a ténykedésben segíthetnek. Az illetékes hatóság számára a repülőtéri vészhelyzeti tervezet kialakításához útmutató anyagot az Airport Service Manual 7. Része tartalmaz. 9.1.1 A repülőtéren, az ott folyó légi-jármű üzemelésnek és egyéb tevékenységnek megfelelő repülőtéri vészhelyzeti tervet kell összeállítani. 9.1.2 A vészhelyzeti terv gondoskodjon a repülőtéren, vagy a repülőtér közvetlen környezetében bekövetkező vészhelyzetekben szükséges tevékenységek összehangolásáról. 2007/70/II. szám Megjegyzés. - Példák a vészhelyzetre: légi-jármű vészhelyzetek, szabotázs - ideértve a bombafenyegetéseket is-, jogellenesen hatalomba kerített légi-járművek, veszélyes anyaggal előforduló események, épület tüzek és természeti katasztrófák. 9.1.3 A tervnek össze kell hangolnia minden egyes létező olyan egység tevékenységét vagy részvételét, amely az illetékes hatóság véleménye szerint a vészhelyzet felszámolásában segítségére lehet. Megjegyzés. - A számba vehető egységek példái: - A repülőtéren: 1égiforgalmi irányító egységek, mentő-, tűzoltó szolgálatok, repülőtéri igazgatóság, betegszállító és egészségügyi szolgálatok, légi-jármű üzemeltetők, védelmi szolgálatok és a rendőrség; - A repülőtéren kívül: tűzoltó állomások; rendőrség; betegszállító és egészségügyi szolgálatok, kórházak, honvédség és kikötő-, vagy parti őrség. 9.1.4 Ajánlás. - A terv a szükséges mértékben rendelkezzen a mentés koordináló központtal való együttműködésről és koordinációról. 9.1.5 Ajánlás. - A repülőtéri vészhelyzeti tervdokumentum minimum az alábbiakat tartalmazza:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes